చైనా
చైనా అని సాధారణంగా పిలువబడే పీపుల్స్ రిపబ్లిక్ ఆఫ్ చైనా తూర్పు ఆసియాలో అతిపెద్ద దేశం,
మరియు ప్రపంచంలోని అతిపెద్ద దేశాలలో ఒకటి. 130 కోట్ల (1.3 బిలియన్) పైగా జనాభాతో ప్రపంచంలోని అతి పెద్ద జనాభా గల దేశంగా 
చైనా ఉంది. చైనా రాజధాని నగరం బీజింగ్ (Beijing).అతిపెద్ద నగరం షాంఘై (shangai).చైనా ఏక పార్టీ పాలిత దేశం. 
చైనాలో 22 భూభాగాలు ఉన్నాయి., వీటిలో 5 స్వయం ప్రతిపత్తి (అటానిమస్) కలిగిన భూభాగాలు, నాలుగు డైరెక్ట్ కంట్రోల్డ్ మునిసిపాలిటీలు (బీజింగ్, తియాజిన్, షాంగై మరియు చాంగ్క్వింగ్), రెండు స్వయంపాలిత భూభాగాలు (హాంగ్‌కాంగ్ మరియు మాకౌ) ఉన్నాయి. పి.ఆర్.సిలో ఉన్న ఫ్రీ ఏరియా ఆఫ్ రిపబ్లిక్ ఆఫ్ చైనా భూభాగాలను రిపబ్లిక్ ఆఫ్ చైనా పాలనలో ఉన్నాయి. తైవాన్, కిన్మెన్, మత్సు, ఫ్యూజియన్ మరియు దక్షిణాసియా అధీనంలో ఉన్న ద్వీపాలు రాజకీయ స్థితి వివాదాస్పదంగా ఉంది.
జనాభా గణన
ప్రపంచంలో అతి పురాతన జనాభా గణన సమాచారం చైనాలో లభించింది. కెనడియన్ ఎన్‌సైక్లోపీడియా ప్రకారం, ఇక్కడ 4,000 సంవత్సరాల క్రితమే జనాభా గణన నమోదు చేయబడింది, ఈ గణనలో 16 మిలియన్ల మంది పౌరులు ఉన్నట్లు గుర్తించారు. మరో జనాభా గణనను హాన్ రాజవంశం హయాంలో గుర్తించారు, ఇది చైనా యొక్క అతి అత్యంత ప్రసిద్ధ పురాతన జనాభా గణనగా గుర్తించబడుతుంది. దీనిని 2 ADలో సేకరించారు, అధ్యయనకారులు దీనిని అత్యంత కచ్చితమైన గణనగా పరిగణిస్తున్నారు. ఈ సమయానికి, చైనాలో నమోదిత 12.36 మిలియన్ల గృహాల్లో 57.67 మిలియన్ల మంది ప్రజలు నివసిస్తున్నట్లు తెలుస్తోంది. మూడో నమోదిత జనాభా గణన 144 ADలో జరిగింది, ఈ సమయంలో లెక్కించిన 9.94 మిలియన్ గృహాల్లో 49.73 మంది పౌరులే నివసిస్తున్నారు.